Baklažāns
Baklažāns (latīņu: Solanum melongena) ir daudzgadīgs nakteņu dzimtas augs, kas bioloģiski radniecīgs kartupelim un tomātam. Baklažāniem ir nepieciešams silts klimats, tādēļ tos galvenokārt audzē Austrumāzijā un Dienvidāzijā. Ķīna un Indija ir valstis, kurās gada laikā izaudzē visvairāk baklažānu. Trešajā vietā ir Āfrikas valsts Ēģipte. Austrumāzijā un Dienvidāzijā baklažāni ir audzēti jau tālā senatnē, jo cilvēki pārtikā izmantoja tā mīkstos augļus. Šim nolūkam tos audzē tikai vienu gadu.